Kémiai anyagszerkezettan laboratóriumi gyakorlatok
Infravörös spektroszkópia
A mérés során ismertetésre kerül a Fourier-transzformációs infravörös spektrométer működési elve, a készülék felépítése, valamint az infravörös színkép ek keletkezésének elmélete. A mérés során folyadék fázisú mintákról való spektrum készítésével és a spektrumok értékelésével ismerkedhetnek meg a hallgatók.
Mérési feladatok
Tiszta folyadék spektrumának mérése
Oldat spektrumának mérése folyadékküvettában
A spektrumok hozzárendelése spektrumatlasz és kvantumkémiai számítások eredménye alapján,
Molden megjelenítő program segítségével
Molekulák közötti kölcsönhatások vizsgálata, összehasonlítása a különböző fázisokban
Mérési körülmények:
Készülék: Perkin-Elmer System 2000 FT -IR Mérési tartomány: 4000-450 cm-l
Detektor: MCT
Felbontás: 4 cm-1
Akkumulációk száma: 128
Vizsgált minta: benzilalkohol 
Oldószer: CCl4
Oldat koncentrációja: 0,01 M Folyadékküvetta vastagsága: 0,13 mm Küvettaablak anyaga: KBr
Feladat részletes ismertetése:
a) Tiszta folyadék spektrumának mérése:
A benzilalkohol szobahőmérsékleten folyékony halmazállapotú anyag, KBr pasztillák közötti vékony folyadékfilm formájában mérjük a spektrurnát.
Háttér spektrum: két KBr lap áteresztésének mérése
Minta spektruma: két KBr lap közé felcseppentett minta áteresztésének mérése
b) Benzilalkohol oldat spektrumának mérése:
Háttér spektrum felvétele: oldószer (CCl4) spektruma 0,13 mm rétegvastagságú küvettával
Benzilalkoholból körülbelül 0,01 M koncentrációjú CCl4-os oldat készítése Az oldat spektrumának felvétele
Felkészülés a gyakorlatra: Kémiai anyagszerkezettanjegyzet 6.,8. fejezete, valamint az Analitikai kémia 1. 14. fejezete alapján.